Navajo of Navaho (Diné bizaad, [tìnépìz̥ɑ̀ːt] of Naabeehó bizaad [nɑ̀ːpèːhópìz̥ɑ̀ːt], letterlik: "taal van die volk") is verreweg die belangrikste inheemse taal noord van Meksiko met sowat 167 300 sprekers. Navajo word deur die Navajo-Indiane gepraat en behoort tot die Na-Dené-tale.
Diné bizaad, Naabeehó bizaad
Uitspraak: [tìnépìz̥ɑ̀ːt], [nɑ̀ːpèːhópìz̥ɑ̀ːt]
Totale sprekers: 167 000
Amptelike taal in: Navajonasie
Gereguleer deur: Navajo Language Academy
Verspreiding van Navajo in die Verenigde State (2000-sensus)
Voorbeelde van geskrewe Navajo op openbare tekens
Navajo gebruik agglutinasie (sameklewing) en het 'n 'n onderwerp-voorwerp-werkwoord-volgorde. Navajo word veral in die Navajonasie, wat oor die vier hedendaagse Amerikaanse deelstate Arizona, Colorado, Nieu-Meksiko en Utah streek, gebesig. Hedendaags is die meeste Navajos tweetalig met Engels as tweede taal. Die Unesco beskou Navajo as 'n bedreigde taal.
Navajo is bekend as een van die moeilikste tale vir nie-moedertaalsprekers om aan te leer en dis hoekom dié taal tydens die Tweede Wêreldoorlog deur die Amerikaanse Gewapende Magte as 'n soort kode vir veilige kommunikasie gebruik is. Vir die Japanse magte was dit onmoontlik om hierdie "kode" te ontsyfer. Bykomend was die voordeel van direkte kommunikasie sonder kodering en dekodering. Die Amerikaners het hiervoor Navajo-Indiane wat tweetalig was met Navajo en Engels ingespan.
↑ "Ethnologue: Languages of the World, Seventeenth edition, Navajo" (in Engels). Ethnologue. Geargiveer vanaf die oorspronklike op 10 Desember 2019. Besoek op 23 November 2018.
Sien gerus Wikipedia se uitgawe in Navajo (taal)
Wikimedia Commons het meer media in die kategorie Navajo (taal).
(en) "Navajo language". Encyclopædia Britannica. Besoek op 23 November 2018.
Ontsluit van "https://af.wikipedia.org/w/index.php?title=Navajo_(taal)&oldid=2211481"
Last edited on 20 Junie 2020, at 10:26
Die bladsy is laas op 20 Junie 2020 om 10:26 bygewerk.